ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018147

ขอความช่วยเหลือปรับปรุงถนนคอนกรีตชำรุด บริเวณ จุดกลับรถสะพานบางบัว ถนนพหลโยธิน แขวงอนุสาวรีย์ เขตบางเขน กรุงเทพมหานคร จุดสังเกตบริเวณจุดกลับรถสะพานบางบัว มุ่งหน้าไปมหาวิทยาลัยเกษตรศาสตร์ ก่อนจะถึงมหาวิทยาลัยศรีปทุม ตั้งแต่บริเวณด้านหน้ากรมทหารราบที่ 11 มหาดเล็กราชวัลลภรักษาพระองค์ จนถึงวัดพระศรีมหาธาตุวรมหาวิหาร ระหว่างทางจะพบกับจุดกลับรถสะพานบางบัว อยู่บริเวณด้านหน้ากรมทหารราบที่ 11 มหาดเล็กราชวัลลภรักษาพระองค์ เมื่อขับผ่านจุดกลับรถสะพานบางบัว จะพบกับ น็อตติง ฮิลล์ คอนโด , กรมทางหลวงชนบท , บ้านบางเขน ไปทางวัดพระศรีมหาธาตุวรมหาวิหาร (ระบุตามผู้ร้องแจ้ง) เนื่องจากผู้ร้องแจ้งว่าประสบปัญหาถนนชำรุดเป็นหลุม เป็นบ่อ และเป็นเนิน ลักษณะเป็นรอยต่อดินกับคอนกรีตตลอดเส้นทาง มีระยะทางประมาณ 300-400 เมตร ซึ่งหลุมมีขนาดความกว้างประมาณ 100-200 เมตร ความลึกประมาณ 15 เซนติเมตร จำนวนมากกว่า 10 หลุม สาเหตุที่ถนนชำรุดเกิดจากการขุดเจาะเพื่อทำการวางท่อน้ำประปา ส่งผลให้ผู้ร้องและประชาชนในพื้นที่ไม่ได้รับสะดวกในการสัญจรและได้รับความเดือดร้อนเป็นอย่างมาก อีกทั้งผู้ร้องเกรงว่าจะเกิดอันตรายในการสัญจร อาทิ ทำให้เกิดยางแตก ยางรั่ว ประสบปัญหามาเป็นระยะเวลาประมาณ 2 ปี เบื้องต้นผู้ร้องเคยแจ้งเรื่องไปยังกรุงเทพมหานครซึ่งมีการเข้ามาดำเนินการปรับปรุง (ไม่ระบุช่วงเวลา) แต่ก็ไม่มีการเข้ามาดูแล จึงทำให้เป็นปัญหาระยะยาว จึงประสงค์ให้หน่วยงานที่เกี่ยวข้องช่วยเหลือปรับปรุงถนนบริเวณดังกล่าวเพื่ออำนวยความสะดวกในการสัญจรให้ประชาชนต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata